കൈക്കൂലിയില് മുങ്ങി സര്ക്കാര് ഓഫീസുകള് കൊച്ചി ആര്ഡിഒ ഓഫീസില് കൂട്ട സ്ഥലംമാറ്റം Corruption In Government Offices കാക്കനാട്: കൊച്ചി ആര്ഡിഒ ഓഫീസില് കൂട്ട സ്ഥലംമാറ്റം. അഴിമതി, കൈക്കൂലി ആരോപണങ്ങളെ തുടര്ന്നാണ് ഫോര്ട്ട്കൊച്ചി ആര്.ഡി.ഒ ഓഫീസിലെ മുഴുവന് ജീവനക്കാരെയും സ്ഥലം മാറ്റിയിരിക്കുന്നത്.എറണാകുളം ജില്ലയുടെ ചരിത്രത്തില് ഇത്തരമൊരു സംഭവം ആദ്യമാണ്. കോവിഡ് കാലത്ത് കളക്ടറേറ്റില് പോലും പരാതികളും അപേക്ഷകളും നേരിട്ട് വാങ്ങിയപ്പോള് ആര്.ഡി.ഒ ഓഫീസില് പെട്ടിയില് നിക്ഷേപിക്കാനായിരുന്നു നിര്ദേശം. എന്നാല് ഈ അപേക്ഷകള് തപാല് വിഭാഗത്തില് നിന്ന് നമ്ബറിട്ട് ബന്ധപ്പെട്ട സെക്ഷനില് എത്തുന്നതിന് ആയിരങ്ങള് കൈക്കൂലി നല്കേണ്ട അവസ്ഥയിലായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഫയലുകളുടെ സ്വഭാവം അനുസരിച്ച് കൈക്കൂലി പതിനായിരം മുതല് ലക്ഷങ്ങള് വരെയെത്തും. പത്തും പതിനഞ്ചും വര്ഷമായി ഈ ഓഫീസില് ജോലി ചെയ്യുന്നവരായിരുന്നു ഏറെയും. കഴിഞ്ഞ ആഴ്ച സബ് കളക്ടറുടെ ഉത്തരവ് നടപ്പാക്കാത്തതിന് ഒരു ക്ലര്ക്കിനെ ജില്ലാ കളക്ടര് കോതമംഗലത്തേക്ക് സ്ഥലം മാറ്റിയിരുന്നു. ഈ ഉദോഗസ്ഥനു വേണ്ടി സി.പി.ഐ പ്രാദേശിക നേതൃത്വം ജില്ലാ കലക്ടര്ക്കുമേല് സമ്മര്ദ്ദം ചെലുത്തിയെങ്കിലും വഴങ്ങിയില്ല. ഡെപ്യൂട്ടി തഹസില്ദാര് മുതല് ഡ്രൈവര് വരെയുള്ള 21 പേരെയാണ് സ്ഥലം മാറ്റിയത്. ആര്.ഡി.ഒ ഓഫീസിനെക്കുറിച്ച് നിരവധി പരാതികള് റവന്യൂ മന്ത്രിയ്ക്കും ലഭിച്ചിരുന്നതായാണ് വിവരം. അതേസമയം ഫോര്ട്ട്കൊച്ചി ആര്ഡിഒ ഓഫീസ് കൂട്ട സ്ഥലംമാറ്റത്തിനു കാരണമായ പരാതിക്കാരില് വമ്ബന്മാരും ഉണ്ടെന്നാണ് സൂചന. റിട്ട.ജസ്റ്റിസും മുന് വിദേശകാര്യ ഉദ്യോഗസ്ഥനും നേവല് ഉദ്യോഗസ്ഥനും ഉള്പ്പെടെയുള്ളവര് ആര്ഡിഒ ഓഫീസ് ജീവനക്കാരുടെ പെരുമാറ്റ ദൂഷ്യത്തിന് ഇരയായിട്ടുണ്ടെന്ന പരാതിയാണ് മന്ത്രി ഉള്പ്പെടെയുള്ളവര്ക്കു ലഭിച്ചതെന്നാണ് റിപ്പോര്ട്ടുകള് വ്യക്തമാക്കുന്നത്. നികത്തു ഭൂമി തരം മാറ്റം സംബന്ധിച്ച അപേക്ഷ സ്വീകരിച്ചു നമ്ബര് ഇട്ടു നല്കാന് പോലും ചിലര് വന് തുക കൈക്കൂലി വാങ്ങിയതായാണ് പരാതി. ഇതിനു തയ്യാറാകാത്തവരുടെ അപേക്ഷ സ്വീകരിക്കാതിരിക്കല്, അനാവശ്യ പോരായ്മകള് പറഞ്ഞു മടക്കല്, നേരത്തെ സമര്പ്പിച്ച അപേക്ഷകള് കാണാതാകല് തുടങ്ങിയ ആക്ഷേപങ്ങളും ഓഫിസിനെതിരെ നിലവിലുണ്ടായിരുന്നു. സ്വാധീനം ഉപയോഗിച്ചു ആര്ഡിഒ ഓഫീസിലേക്ക് സ്ഥലം മാറ്റം വാങ്ങിയവരുമുണ്ട്. വര്ഷങ്ങളായി ഈ ഓഫീസില് മാത്രം ജോലി ചെയ്യുന്നവരും ഇന്നലെ മാറ്റപ്പെട്ടവരിലുണ്ട്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona